কিবরিয়া চৌধুরী/আলমগীর মিয়া, নবীগঞ্জ থেকে ॥ নবীগঞ্জে সিএনজি শ্রমিক ও গ্রামবাসীর মধ্যে ভয়াবহ সংঘর্ষ হয়েছে। সংঘর্ষ চলাকালে দোকানপাট ভাংচুর ও লুটপাটের ঘটনা ঘটেছে। এতে অন্তত ৫০জন আহত হয়েছে। সংঘর্ষে উভয় পক্ষই ইট পাটকেল ও কাচেল বোতল নিক্ষেপ করে। সংঘর্ষ চলাকালে ঢাকা-সিলেট মহাসড়কে সব ধরণের যানবাহন চলাচল বন্ধ থাকে। পুলিশ ও স্থানীয় জনতা পরিস্থিতি নিয়ন্ত্রণে আনার পর যান চলাচল স্বাভাবিক হয়। গতকাল সকাল ৯টার দিকে আউশকান্দি ইউনিয়নের ঢাকা-সিলেট মহাড়কের উপর সঈদপুর বাজারে সংঘর্ষের ঘটনাটি ঘটে। প্রত্যক্ষদর্শী সূত্রে জানা গেছে-গতকাল সকালে উমরপুর গ্রামের গনি মিয়ার পুত্র পুলিশ কনস্টেবল কামরু মিয়া তার কর্মস্থলে যাবার জন্য সৈয়দপুর বাজারস্থ সিএনজি ষ্টেশন যান। সেখানে বদরুল নামে জনৈক সিএনজি চালককে শেরপুর নিয়ে যাবার জন্য বললে বদরুল অপারগতা প্রকাশ ...